text: جناب پوکھریال نے کہا کہ یہ تربیتی پروگرام بھی حکومت کے 100 روزہ پروگرام کے ضمن میں اس محکمہ کے 2 بڑے یکسر تبدیلی لانے والے تصورات میں سے ایک ہے۔ اس سے مربوط پروگرام کا مقصد تقریباً 42 لاکھ شرکا کی درس وتدریس کی صلاحیت کو بہتر بنانا ہے، جس کے تحت سبھی سرکاری اسکولوں میں پرائمری سطح کے سبھی اسکولی اساتذہ اور ہیڈماسٹروں، ریاستی تعلیمی تحقیق اور تربیتی کونسلوں اور ضلع تعلیمی وتربیتی اداروں کے اراکین اور سبھی ریاستوں ومرکز کے زیر انتظام علاقوں کے بلاک ریسورس کوآرڈینیٹروں اور کلسٹر ریسورس کوآرڈینیٹروں کا احاطہ کیا جائے گا۔